**"Spektakl na Tuđmancu: burgeri iz svemira, vatrogasci, kino pod zvijezdama i gratis koncerti za cijelu obitelj”**

Manje od tjedan dana dijeli nas od otvaranja **10. Burger Festivala Zagreb** koji na **Trg dr. Franje Tuđmana** stiže sa 16 kućica u kojima će carevati najbolji majstori grilla i top chefovi iz cijele Hrvatske. **Od 4. do 14. rujna** na dosad najraskošnijoj smotri burgera predstavit će se: **Mason, Picnic Mingle & Fun, Institut za burgere by Mate Janković, UFO Burger, Bold., Street Food Diverso, Chef**’**s Burger by Ivan Pažanin, The Spot, Grof Lovski, Jellyfish in Space, Noel Street Food by Ivan Temšić, Chubby Chuck**’**s, Bun&Shake, Gdje je Jura by Juraj Klepić, Ginglebells i Centralni bar.**

Ova sjajna ekipa posjetiteljima će na izbor ponuditi više od 50 različitih kreacija, od nagrađivanih hitova do hrabrih i kreativnih noviteta. Bit će tu burgera s mesom divljači, onih s trganom svinjetinom, zatim burger s ketchupom od marelica i kandiranim orasima, pa sa slaninom crne svinje i ajvarom, ali i burger s umakom od *koji* ječma u brown butteru s dodatkom shiitake gljiva. Za naklonost publike će se boriti i burgeri zaigranih naziva poput Lito ide mala, Death by Cheese te Fries with Benefits.

No tu senzacije ne staju, jer će na Burger Festival sletjeti i UFO Burger, svemirska letjelica koja najavljuje lansirati najbolje burgere u galaksiji.

“*Oblikovani su kao svemirske letjelice i spremni za invaziju na tvoje nepce. Stisnuti, kompaktni i eksplozivni okusom: svaki UFO Burger donosi putovanje kroz svemir u samo jednom ugrizu”*, pojašnjavaju misteriozni svemirci, dodajući: “*Ovi galaktifantastični UFO burgeri spojeni su tako da se ne raspadaju, ono što nas obično muči kod burgera je da sastojci bježe na sve strane, u UFO burgerima svi sastojci ostaju u pecivu, ups...u svemirskom brodu!”*

UFO Burger stiže s četiri svemirska specijaliteta. *“Prvi je Špek-ter from Mars čiji će* *mirisi luka i mesa neutralizirati lokalnu gravitaciju i ljudi će početi plutati od zadovoljstva.”*

Na palubi svemirske letjelice naći će se i Lude gljive from Jupiter. “*One su najveći eliksir mladosti populacije svemiraca, jer što ih više jedeš sve si mlađi, ali i luđi.”* Bit će tu i Avocado Avatar from Neptun: “*U UFO burgerima nalaze se komadići magičnog avokada, Avocado Avatar testira funkcionira li magija i na Zemlji. Ako poslije ovog burgera nešto naraste, javite se Avataru na biggreen@avocadoavatar.neptun. A ako vam ne smeta što ste narasli, samo uživajte u veličini, burgera-naravno.”*

Flotu svemirskih burgera zaokružuje Chilli Chicken from Venera. Priča se da na Veneri postoje kokoši koje su izrazito lijepe, ali nevjerojatno vatrene i agresivne naravi. “*Nakon konzumacije burgera, ako si žena-postat ćeš lijepa i vatrena. A ako si muškarac, žena će ti poprimiti narav Chilli Chickensice, bit će živa vatra!”*

Sigurni smo da će sve uzraste zaintrigirati poziv da postanu planetarni lovci na okuse, a dok se bave otkrivanjem najneobičnijih ili pak uživaju u vrhunskoj jednostavnosti i lokalnim namirnicama, imat će priliku i glasati za omiljeni burger. Najbolji po odabiru publike će na kraju Festivala ponijeti priželjkivanu titulu pobjednika 10. Burger Festivala Zagreb. Sjajna je vijest i da će svakoga dana od 18:00 do 19:00 sati aktivan biti ZABA Happy Hour s 10 % popusta na sve kupnje korisnicima ZABA Mastercard kartica.

Okruglu obljetnicu BFZ-a upotpunit će i bogat popratni program. Za vrhunsku zabavu na samom otvaranju u četvrtak 4. rujna od 20:00 sati, **ZABA predstavlja koncert Kuzma i Shaka Zulu.** Majstori s mora već tradicionalno donose veselje i ljetni vibe na Tuđmanac koji će zaplesati uz legendarne skladbe poput Vozimo se, vozimo, Lito ide mala, U mojoj ulici i Dalmacija California. Obožavatelje funka razveselit će vijest da u četvrtak 11. rujna **ZABA predstavlja Dino Dvornik Tribute Band.** Riječ je o oficijelnom bandu koji je osnovan pod okriljem Danijele Dvornik i sastavljen od originalnih članova bandova i raznih formacija koji su surađivali s pokojnim kraljem funka Dinom Dvornikom. Glavni vokal je Nikola Marjanović, ponajbolji hrvatski pjevač u funk/soul/pop žanru, bubnjar Damir Šomen i klavijaturist Gojko Tomljanović originalni su članovi Songkillersa i svoj su obol Dvornikovom opusu dali i na čuvenom albumu “Live in München”, dok su basist Alen Sveto, jedan od najtraženijih hrvatskih basista i gitarist Jex, inače šef kultnih Bastardza, često surađivali s Dvornikom u studiju i na koncertima. Na saxu je sjajni Ivica Ivek Premelč, višestruki dobitnik nagrade “Status” koji uz brojne druge angažmane, surađuje i sa Songkilersima.

Ove izvrsne gratis koncerte pratit će i svakodnevni live nastupi najboljih DJ-a pod kreativnom palicom Ozrena Kanceljaka na pozornici powered by ZABA. Tijekom deset dana nastupit će njih 16 jer vikendi donose dva DJ seta. Prvog vikenda od 13-17 h nastupaju dame: **DJ Ela i DJeva Marija**, a od 19-23 h za **Bondžo i Škrinja**. Rasplesat će vas još i **DJ-i Benc, Kanca, Collins, Jazzozo, Watz, Bukljaš, Manta, Hrwoe, Alvize i Tabu**, te jedinstveni dvojac **Glazbena kuhinja** koju čine Matija Sindičić & Andro Babić. Na rasporedu su i tri popularne **Wine & Paint** radionice: 7., 8. i 14. rujna od 18:00 sati. **Staropramen donosi kino pod zvijezdama**: 5. i 10. rujna uz filmove Green Book i Mean Girls, a 10. rujna od 18:00 sati još stiže Urbana kviz priča i **Food kviz powered by Metro**, dok će se u petak 16. rujna od 16:00 sati odvijati zabavan **Metro turnir u stolnom nogometu i stolnom tenisu.**

Mališane očekuje bogat sadržaj u **Zagi kids zoni** s trampolinom, bungee trampolinima i napuhancima te bazenom s dječjim pedalinama. Najmlađi će svakodnevno, u tjednu od 17-20 h, a vikendima od 15-20 h moći uživati u igrama poput twistera, badmintona, matematičnog boćanja ili povlačenja užeta, te maštovitim radionicama oslikavanja platna na temu burgera, izradi jesenskih motiva, kolaž i likovnoj radionici. Posebno vatreno i edukativno bit će u subotu 6. rujna od 13:00 sati kada na Burger Festival stižu **Vatrogasci Trnje**. Za djecu je spreman zabavni program gdje će se moći okušati u rušenju meta mlazom vode i razgledavanju vatrogasnog kamiona. A za odrasle su pripremili kratki tečaj o požarima u kuhinji.Vatrogasci će pokazati zašto nikada ne koristiti vodu kod zapaljenog ulja, što umjesto nje koristiti, kako spriječiti širenje vatre i kako vatrogasni aparat može biti jak na djelu. Program počinje u 13:00 sati i traje... dok vatrogasci ne ostanu bez vode. Sigurni smo da će svatko u ovako raskošnom programu pronaći nešto baš za sebe, stoga rezervirajte datume, pozovite ekipu i spremite se na rapsodiju okusa i izvrsnu zabavu. Za svakodnevne novosti i prijave na radionice i kviz pratite Burger Festival Zagreb na [Facebooku](https://www.facebook.com/BurgerFestivalHR) i [Instagramu](https://www.instagram.com/burgerfestivalhr/).

Lokacija: Trg dr. Franje Tuđmana, Zagreb

Trajanje: 4. do 14. rujna 2025.

Radno vrijeme: pon-pet: 12:00 do 00:00 h / sub-ned: 11:00 - 00:00 h

Ulaz: Besplatan

Foto: PR